ไห้กินยาฆ่าเชื้อตอนเช้ากับตอนเย็นแต่ผมกินแค่ตอนเช้าจนยาหมดอยากทราบว่าจะดื้อยาหรือปล่าวครับ
สวัสดีครับ ตามทฤษฎีแล้ว การดื้อยาปฎิชีวนะ คือ การที่ประสิทธิภาพของยานั้นลดลง หรือไม่มีผลกับการฆ่าเชื้ออีกต่อไป ซึ่งโดยมากแล้ว มักจะเกิดจากการใช้ยาปฏิชีวนะโดยไม่มีความจำเป็นมากกว่าครับ อาทิเช่น ใช้ยาปฏิชีวนะเมื่อเป็นหวัด ใช้ยาปฏิชีวนะแล้วหยุดยาเองกะทันหัน ใช้ยาปฏิชีวนะไม่ตรงกับเชื้อ เป็นต้นครับดังนั้น ในกรณีนี้ หากเป็นการใช้ยาปฏิชีวนะครั้งแรก คงขึ้นอยู่กับว่าใช้ยาตอนเช้านั้นเป็นแบบใด เช่น หากแพทย์ให้รับประทานเช้าเย็นอย่างละเม็ด แต่รวบมารับประทาน 2 เม็ดตอนเช้า ก็มีความเป็นไปได้ว่าระดับยาอาจจะยังถึงระดับที่ฆ่าเชื้อ แต่อาจจะเสี่ยงกับการพบผลข้างเคียงจากยา เพราะระดับยามีช่วงที่สูงกว่ากำหนดทั่วไป แต่หากในกรณีเดียวกัน แต่รับประทานตอนเช้าแค่เม็ดเดียว ระดับยามีเพียงครึ่งเดียว ก็มีความเป็นไปได้ว่า เชื้ออาจจะไม่ตาย และอาจก่อให้เกิดการดื้อยาได้ครับอย่างไรก็ดี กรณีคงขึ้นอยู่กับอาการด้วยครับว่า ยังมีอาการติดเชื้ออยู่หรือไม่ (อาการที่ทำให้ไปพบแพทย์ตั้งแต่แรก) หากยังมีอาการอยู่ ก็เป็นไปได้ว่าการใช้ยาผิดอาจทำให้อาการไม่หาย ซึ่งในกรณีนั้น ก็ควรพบแพทย์ เพื่อพิจารณาการใช้ยาใหม่อีกครั้ง ในอนาคต ขอแนะนำให้อ่านฉลากยาอย่างละเอียดและใช้ยาตามแพทย์สั่งอย่างเคร่งครัดครับกล่าวโดยสรุป ก็มีความเป็นไปไว่าจะดื้อยา แต่คงแล้วแต่กรณีดังที่ชี้แจงไว้ข้างต้นครับ